Diari Oficial de la Generalitat Valenciana


Sumari del DOGV 9641, del 17-07-2023 (2023/7893)

RESOLUCIÓ de 6 de juliol de 2023, del Rectorat de la Universitat Jaume I, per la qual es convoca un procés selectiu de promoció interna per a l'accés a l'escala mitjana d'administració de la Universitat Jaume I de Castelló.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7893


Data del document
:   06-07-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I
    * concurs administratiu

RESOLUCIÓ de 6 de juliol de 2023, del Rectorat de la Universitat Jaume I, per la qual es convoca un procés selectiu de promoció interna per a l'accés a l'escala mitjana d'administració de la Universitat Jaume I de Castelló. [2023/7893]  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública, i s'utilitza un llenguatge inclusiu en la seua redacció, d'acord amb l'article 14 de la Constitució espanyola i la Llei orgànica 3/2007, de 22 de març, per a la igualtat efectiva entre dones i homes.  
En compliment del que es disposa en l'oferta d'ocupació pública de personal d'administració i serveis de la Universitat Jaume I per a l'any 2021, feta pública per la Resolució, de 2 de novembre de 2021, del Rectorat de la Universitat Jaume I, en el Diari Oficial de la Generalitat Valenciana (DOGV) de l'11 de novembre, i en l'exercici de les atribucions previstes en l'article 91 de la Llei orgànica 2/2023, de 22 de març, del sistema universitari, i en l'article 71 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, es resol convocar un procés selectiu de promoció interna per a l'accés a l'escala mitjana d'administració de la Universitat Jaume I de Castelló.  
D'acord amb el que es preveu en l'article 3.3. i 3.6. del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, aquesta convocatòria i els actes que se'n deriven de l'execució es publicaran en el Tauler d'Anuncis Oficial de la Universitat Jaume I, d'ara en avant TAO-UJI, en l'apartat Convocatòries PAS: https://www.uji.es/seu/info-adm/tao/.  
Aquest procés selectiu es regirà per les normes que li siguen aplicables i pel que es disposa en les següents bases.  
  
Bases de la convocatòria  
  
Primera. Objecte de la convocatòria  
La present convocatòria té per objecte la selecció de personal, mitjançant el sistema de concurs oposició, per a cobrir dues places de l'escala mitjana d'administració de la Universitat Jaume I de Castelló, grup A, subgrup A2, pel torn de promoció interna, d'acord amb l'annex II de l'oferta d'ocupació pública de personal d'administració i serveis de la Universitat Jaume I per a l'any 2021. Les places a cobrir poden incrementar-se tenint en compte el resultat de la promoció interna a l'escala superior d'administració o per situacions que generen places vacants en l'escala mitjana.  
  
Segona. Condicions generals  
Per a l'admissió a aquestes proves selectives, les persones interessades han de complir els següents requisits:  
2.1. Nacionalitat:  
2.1.1. Tindre la nacionalitat espanyola.  
2.1.2. També poden participar en igualtat de condicions:  
a) Les persones nacionals dels estats membres de la Unió Europea.  
  
b) El o la cònjuge de les persones amb nacionalitat espanyola i de les nacionals d'altres estats membres de la Unió Europea, siga quina siga la seua nacionalitat, sempre que no estiguen separades de dret. Així mateix, amb les mateixes condicions, poden participar els i les descendents menors de vint-i-un anys o majors d'aquesta edat que siguen dependents.  
c) Les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació de treballadors i treballadores.  
  
Les persones no residents a Espanya incloses en l'apartat b, així com les incloses en l'apartat c, han d'acompanyar a la seua sol·licitud un document que acredite les condicions que s'al·leguen.  
2.2. Capacitat: posseir la capacitat funcional per a l'acompliment de les tasques de les places convocades.  
2.3. Edat: tindre complits setze anys i no excedir, en cap cas, de l'edat màxima de jubilació forçosa.  
2.4. Titulació: les persones interessades han d'estar en possessió o en condicions d'aconseguir en la data de finalització del termini de presentació de sol·licituds el títol de diplomatura, enginyeria tècnica, arquitectura tècnica o grau, segons el qual es preveu en el Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic.  
En el cas de titulacions aconseguides a l'estranger s'ha de posseir la corresponent credencial d'homologació o, en tot cas, el corresponent certificat d'equivalència. Aquest requisit no s'aplica a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
2.5. Habilitació: la persona interessada no ha d'haver sigut separada mitjançant expedient disciplinari del servei de qualsevol de les administracions públiques o dels organismes constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés a cossos o escales de personal funcionari, ni tindre la condició de personal funcionari de carrera en la mateixa escala a la qual es presenta.  
  
En cas de ser una persona nacional d'un altre estat, no ha de trobar-se inhabilitada o en situació equivalent ni haver sigut sotmesa a sanció disciplinària o equivalent que impedisca, al seu estat, en els mateixos termes, l'accés a l'ocupació pública.  
2.6. Ser personal funcionari de carrera de l'escala administrativa de la Universitat Jaume I de Castelló en servei actiu o en serveis especials i haver prestat serveis efectius durant, almenys, dos anys en aquesta escala, tal com estableix l'article 135.4 de la Llei 4/2021, de 16 d'abril, de la Generalitat, de la funció pública valenciana. A l'efecte d'aquesta convocatòria, s'entenen com a servei actiu les situacions administratives d'excedència per cura de familiars, excedència per raó de violència de gènere i excedència per raó de violència terrorista.  
  
2.7. Acreditar coneixements de valencià de nivell C1, d'acord amb la taula d'equivalències de la Universitat Jaume I. Aquesta taula es pot consultar en el següent URL: https://bit.ly/3ysnpkl.  
2.8. Les condicions per a l'admissió a aquestes proves han de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió com a personal funcionari de carrera.  
2.9. La Universitat Jaume I pot requerir a les persones interessades que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no foren acreditats en el termini de deu dies hàbils següents a la notificació del requeriment, poden quedar excloses del procés selectiu.  
  
Tercera. Aspirants amb diversitat funcional  
3.1. L'òrgan tècnic de selecció establirà, per a les persones amb diversitat funcional que així ho sol·liciten, les adaptacions necessàries per a la realització de les proves. A aquest efecte, les persones interessades han de formular la petició corresponent en la sol·licitud de participació en aquest procés selectiu.  
  
Quarta. Forma i termini de presentació de sol·licituds  
4.1. El termini per a la presentació de sol·licituds és de vint dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Les sol·licituds han de presentar-se per via electrònica. El tractament de la informació per mitjans electrònics ha de tindre en compte el que s'estableix en La Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que li siguen aplicables.  
Per a presentar la sol·licitud per via electrònica es pot utilitzar el compte d'usuari de la Universitat Jaume I, un certificat digital de signatura electrònica o el DNI electrònic. La sol·licitud s'ha de formalitzar en línia a través del Registre Electrònic de la Universitat Jaume I:  
https://www.uji.es/seu/info-adm/tao/ (busqueu el codi 19592)  
En la sol·licitud s'ha d'indicar:  
En l'apartat EXPOSA, literalment:  
«Que he llegit les bases de la convocatòria; que la informació subministrada és certa i autoritze la verificació i el confrontament de les dades personals incloses en la sol·licitud o que consten en l'expedient i aportades en el procés selectiu, així com la seua comprovació en els òrgans administratius corresponents. Així mateix, manifeste que reunisc tots i cadascun dels requisits exigits en la convocatòria, referits sempre a la data d'expiració del termini de presentació de sol·licituds i que aquests seran degudament acreditats, posteriorment, en el cas que siga la persona seleccionada. A més, manifeste que sé que, si es donara el cas contrari, no podré ser nomenat o nomenada personal funcionari de carrera de l'escala mitjana d'administració de la Universitat Jaume I de Castelló, sense perjudici de la responsabilitat en què poguera haver incorregut per falsedat en la sol·licitud de participació».  
  
En l'apartat SOL·LICITA, literalment:  
«Participar en el procés selectiu de promoció interna per a l'accés a l'escala mitjana d'administració de la Universitat Jaume I de Castelló, codi assumpte: 19216».  
Les persones amb diversitat funcional que sol·liciten mesures d'adaptació han d'indicar-ho en la sol·licitud marcant el tipus de diversitat funcional: (F) física, (P) psíquica o (S) sensorial. Així mateix, han de reflectir les mesures que se sol·liciten d'acord amb la següent classificació:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de la prova. Per a poder dur a terme aquesta mesura d'adaptació han d'acompanyar obligatòriament el certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
3) Augment de la grandària dels caràcters del qüestionari, per dificultat de visió.  
4) Necessitat d'intèrpret, a causa de sordesa.  
5) Sistema Braille d'escriptura o ajuda d'una persona, a causa de ceguesa.  
6) Unes altres, i cal especificar quines.  
Finalment, en l'apartat «Destí» s'ha d'indicar Servei de Recursos Humans i s'ha de prémer «Enviar» per a registrar la sol·licitud.  
  
Quinta. Drets d'examen i forma de pagament  
5.1. L'import de la taxa per drets d'examen és de 25 euros.  
5.2. Bonificacions  
Els membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
5.3. Exempcions  
Estan exemptes del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que estiguen en situació d'exclusió social i aquesta siga acreditada per l'òrgan competent en matèria de benestar social de l'ajuntament de residència.  
5.4. Forma de pagament  
Si no es té dret a la bonificació prevista en l'apartat 5.2., el pagament de la taxa s'ha de realitzar mitjançant targeta de crèdit o dèbit, a través del següent enllaç:  
https://e-ujier.uji.es/pls/www/pagaments.ini'p\_id=14&p\_importe=25,00&p\_referencia=19778  
En el cas que sí que es tinga dret a la bonificació prevista en l'apartat 5.2., el pagament de la taxa s'ha de realitzar mitjançant targeta de crèdit o dèbit, a través del següent enllaç:  
https://e-ujier.uji.es/pls/www/pagaments.ini'p\_id=14&p\_importe=12,50&p\_referencia=19093  
5.5. Juntament amb la sol·licitud s'ha d'adjuntar un certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial ha de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial suposarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
5.6. S'ha de procedir a la devolució de les taxes per drets d'examen únicament en els supòsits i a través dels procediments prevists en l'article 1.2-6 de la Llei 20/2017, de 28 de desembre, de la Generalitat, de taxes.  
  
Sisena. Admissió  
6.1. Les persones aspirants queden vinculades a les dades que hagen fet constar en les seues sol·licituds i únicament poden demanar la seua modificació mitjançant un escrit motivat, dins del termini establit en la base 4.1. per a la presentació de sol·licituds.  
6.2. Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'òrgan convocant ha de dictar resolució, que s'ha de publicar al TAO-UJI, i que ha de contindre la relació provisional de persones admeses i excloses a la realització de les proves.  
6.3. Les persones interessades poden, en el cas d'error o exclusió, esmenar els defectes en què hagen incorregut en la seua sol·licitud o realitzar les al·legacions que consideren convenients, en el termini de deu dies hàbils comptadors des de l'endemà de la publicació de la relació provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
6.4. En tot cas, a fi d'evitar errors i, en el supòsit de produir-se, possibilitar-ne l'esmena dins del termini i en la forma escaient, les persones aspirants han de comprovar no sols que no figuren en la relació provisional de persones excloses sinó, a més, que les seues dades personals consten correctament en les pertinents relacions de persones admeses.  
  
6.5. Transcorregut el termini anterior, vistes les al·legacions i esmenats els defectes, si escau, s'ha de dictar resolució que eleve a definitiva la relació de persones admeses i excloses a la realització de les proves, i que s'ha de publicar al TAO-UJI.  
6.6. En la resolució per la qual es faça pública la relació definitiva de persones admeses a la realització de les proves s'ha d'establir, amb almenys quinze dies d'antelació, la data, el lloc de celebració i l'hora de començament de les proves, així com l'ordre de crida de les persones admeses, que s'iniciarà per la lletra Y, d'acord amb la Resolució de 8 de juny de 2023, de la Conselleria de Justícia, Interior i Administració Pública, per la qual es publica la lletra per a fixar l'ordre d'intervenció de les persones aspirants i, si escau, dirimir els empats en tots els processos selectius que es convoquen durant l'any 2023 en el conjunt de les administracions públiques valencianes (DOGV 12).  
  
  
Setena. Proves selectives  
7.1. El procediment de selecció és el de concurs oposició, i consta d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
7.2. Desenvolupament de la fase d'oposició  
L'oposició consta de dos exercicis obligatoris i eliminatoris.  
7.2.1. Primer exercici  
Consisteix en un test d'un màxim de 100 preguntes amb quatre respostes alternatives, de les quals només una és correcta i versa sobre les matèries que determina la convocatòria en el temari que figura en l'annex I.  
La nota de test està determinada per la següent fórmula:  
  
  
  
On:  
N = nota del test  
A = nombre d'encerts  
E = nombre d'errors  
n = nombre de preguntes  
En cas que alguna pregunta s'anul·le a conseqüència de l'estimació d'alguna impugnació, l'exercici s'ha de continuar valorant sobre trenta punts, i s'ha d'ajustar proporcionalment el valor de les preguntes vàlides.  
La duració de l'exercici serà entre 60 i 90 minuts.  
Aquest exercici s'ha de puntuar de 0 a 30 punts i és necessari aconseguir un mínim de 15 punts per a superar-lo.  
7.2.2. Segon exercici  
Consisteix a resoldre per escrit un supòsit pràctic, d'entre dos proposats, relacionats amb les matèries que figuren en el temari. La duració de l'exercici serà d'un màxim de dues hores i un mínim d'una. Aquest exercici s'ha de puntuar de 0 a 30 punts i és necessari aconseguir un mínim de 15 punts per a superar-lo.  
S'han de valorar, a més del rigor analític i la claredat expositiva, els coneixements generals i específics i la capacitat de relacionar-los.  
7.3. Fase de concurs  
Només poden participar en la fase de concurs les persones admeses que hagen superat la fase d'oposició.  
Els mèrits al·legats per les persones participants han d'haver sigut obtinguts o computats fins a la data de finalització del termini de presentació de sol·licituds.  
La puntuació màxima en la fase de concurs és de 40 punts, que es distribueixen d'acord amb el barem que figura en l'annex II.  
7.4. Puntuació final del concurs oposició  
La puntuació final del concurs oposició s'obté de la suma de la puntuació obtinguda en les dues fases.  
A continuació, s'ha de configurar una llista ordenada per puntuació de major a menor, que s'ha d'interrompre quan el nombre de persones incloses coincidisca amb el nombre de places convocades, tenint en compte el que es disposa en la base 1. Aquestes persones constituiran la llista definitiva de personal aprovat en aquest procés selectiu.  
7.5. Els casos d'empat que es produïsquen s'han de dirimir de la següent manera:  
S'ha d'atendre, en primer lloc, la major puntuació obtinguda en la fase d'oposició i, si persisteix l'empat, aquest s'ha de dirimir per la major puntuació obtinguda en els diferents apartats del barem del concurs, pel mateix ordre en el qual figuren relacionats.  
En cas de persistir l'empat s'ha de resoldre, en tercer lloc, en favor de la persona amb diversitat funcional, i si l'empat es produeix entre aquestes persones, s'ha de triar a qui tinga acreditat un major percentatge de discapacitat.  
En cas de persistir l'empat, si aquest fora entre persones de diferent sexe, s'ha de dirimir a favor del sexe que estiga infrarepresentat dins del col·lectiu de persones que formen part de l'escala mitjana d'administració de la Universitat Jaume I en la data de publicació d'aquesta convocatòria.  
  
Huitena. Desenvolupament de les proves selectives  
8.1. L'exercici s'ha de realitzar en el lloc, data i hora que s'estableix en la resolució per la qual s'aprova i publica, al TAO-UJI, la llista definitiva de persones admeses a la realització de les proves.  
8.2. Les persones admeses seran convocades per a la realització de l'exercici en crida única. Perden el dret d'examen quan es personen als llocs de celebració una vegada iniciades les proves o per la inassistència a aquestes, encara que es dega a causes justificades. Quan es tracte de proves orals o altres proves de caràcter individual i successiu, l'òrgan tècnic de selecció pot apreciar les causes al·legades i admetre la persona aspirant, sempre que les proves no hagen finalitzat i aquesta admissió no menyscabe el principi d'igualtat amb la resta de persones.  
  
Si alguna persona aspirant no pot completar el procés selectiu a causa d'embaràs de risc o part degudament acreditats, la seua situació quedarà condicionada a la finalització del procés i a la superació de les fases que hagen quedat ajornades, però no es poden demorar de manera que es menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorada per l'òrgan tècnic de selecció. En qualsevol cas, la realització de les proves ha de tindre lloc abans de la publicació de la llista de persones que hagen superat el procés selectiu. Idèntica previsió resulta d'aplicació a les víctimes de violència de gènere quan acrediten degudament que no poden assistir per motius de seguretat.  
S'han d'observar en tot moment les instruccions de l'òrgan tècnic de selecció o del personal col·laborador o assessor durant la celebració de les proves, per tal que es desenvolupen adequadament. Qualsevol alteració en el desenvolupament normal de les proves per part d'una persona aspirant ha de quedar reflectida en l'acta corresponent. Aquesta persona podrà continuar el desenvolupament de l'exercici amb caràcter condicional fins al moment en el qual l'òrgan tècnic de selecció resolga l'incident.  
Abans de l'inici de l'exercici i sempre que s'estime convenient durant el desenvolupament d'aquest, les persones integrants de l'òrgan tècnic de selecció i el personal col·laborador o assessor han de comprovar la identitat de les persones admeses mitjançant la presentació del DNI, del NIE, del passaport o del permís de conduir emès a Espanya, sense que per a aquest efecte siguen vàlides les fotocòpies compulsades d'aquests documents. Si escau, també es pot comprovar la identitat amb l'exemplar per a la persona interessada de la sol·licitud d'admissió a les proves.  
8.3. Tota la informació que siga necessari comunicar a les persones aspirants, la llista de persones aprovades de l'exercici, la valoració dels mèrits i qualsevol altre anunci que l'òrgan tècnic de selecció estime pertinent, s'ha de publicar al TAO-UJI, Convocatòries PAS.  
8.4. En totes les proves d'aquesta convocatòria, l'òrgan tècnic de selecció ha de prendre les mesures que siguen necessàries per a garantir-ne l'anonimat en la valoració, i s'han d'anul·lar tots els exercicis en els quals s'incloga alguna marca que puga identificar-ne l'autoria.  
  
Novena. Publicitat de les llistes  
9.1. En finalitzar l'exercici de la fase d'oposició, l'òrgan tècnic de selecció ha de publicar al TAO-UJI, Convocatòries PAS, la relació de persones que l'han superat amb l'expressió del seu nom, cognoms i la puntuació obtinguda.  
9.2. Una vegada finalitzada la fase d'oposició, l'òrgan tècnic de selecció, mitjançant anunci, ha de publicar al TAO-UJI, Convocatòries PAS, la llista amb la qualificació final de la fase d'oposició que constituirà la llista de les persones admeses a la fase de concurs.  
les persones incloses en la citada llista se'ls ha de concedir un termini de deu dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex II, degudament compulsats. Si els mèrits que s'hi al·leguen ja consten en el registre de personal de la Universitat Jaume I, únicament serà necessari citar-los en el currículum, sense aportar els documents corresponents. Només es poden valorar els mèrits al·legats en el currículum.  
9.3. Una vegada baremats els mèrits, l'òrgan tècnic de selecció ha d'exposar al TAO-UJI, Convocatòries PAS, la llista provisional amb la puntuació obtinguda en la fase de concurs, desglossada en els diferents apartats del barem, i s'ha d'obrir un termini de deu dies hàbils perquè formulen les reclamacions que estimen pertinents en relació amb la baremació.  
9.4. Resoltes les possibles reclamacions, l'òrgan tècnic de selecció, mitjançant anunci, ha de publicar al TAO-UJI, Convocatòries PAS, la llista definitiva amb la puntuació obtinguda en la fase de concurs, desglossada en els diferents apartats del barem. L'esmentada publicació serveix de notificació a les persones interessades, així com la relació definitiva amb el personal aprovat i la seua puntuació total a què es refereix la base 7.4.  
En cap cas l'òrgan tècnic de selecció pot declarar que han aprovat el procés selectiu un nombre de persones superior al de places convocades, tenint en compte el que es preveu en les bases 1 i 10 de la present convocatòria.  
  
Desena. Relació definitiva i presentació de documents  
10.1. L'òrgan tècnic de selecció ha d'elevar al Rectorat de la Universitat Jaume I la relació definitiva del personal aprovat perquè, en el termini de vint dies hàbils comptadors des del següent al de la seua publicació, aporten davant el Servei de Recursos Humans els següents documents:  
10.1.1. Fotocòpia compulsada del títol acadèmic exigible segons el qual s'estableix en la base 2.4. de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions aconseguides a l'estranger, fotocòpia compulsada de la credencial que acredite l'homologació que corresponga o, si escau, del corresponent certificat d'equivalència.  
10.1.2. Segons allò que preceptua en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, els qui superen les proves selectives han d'acreditar els seus coneixements de valencià amb el corresponent grau mitjà o C1, d'acord amb la base 2.6. d'aquesta convocatòria, llevat que figure en el seu expedient personal.  
10.2. El personal aspirant, en tindre la condició de funcionaris de carrera d'aquesta Universitat, queden exemptes de justificar documentalment la resta de condicions generals exigibles per al seu ingrés en la funció pública, atès que la Universitat pot comprovar-los.  
10.3. Les persones seleccionades que, dins del termini indicat i excepte casos de força major, no presenten la documentació acreditativa o d'aquesta es deduïsca que manque algun dels requisits exigits, no podran ser nomenades personal funcionari de carrera de la Universitat Jaume I, sense perjudici de la responsabilitat en la qual pogueren haver incorregut per falsedat en les seues sol·licituds de participació.  
10.4. No obstant això, el que es disposa en els apartats anteriors, d'acord amb el que s'estableix en l'article 28 de la Llei 39/2015, l'òrgan gestor del procés selectiu pot accedir a les bases de dades de les administracions públiques, exclusivament a l'efecte de verificar les dades relatives a la condició de persones amb diversitat funcional, família nombrosa, titulació acadèmica i nivell de coneixements de valencià, llevat que la persona interessada manifeste expressament que no presta el seu consentiment en el formulari de la sol·licitud.  
  
Onzena. Nomenament de personal funcionari de carrera  
Transcorregut el termini de presentació de la documentació s'ha de dictar una resolució, que s'ha de publicar en el Diari Oficial de la Generalitat Valenciana, i s'ha de procedir al nomenament com a personal funcionari de carrera de l'escala mitjana d'administració de la Universitat Jaume I, grup A, subgrup A2, del personal aprovat a què fa referència la base 9.4., prèvia adjudicació del lloc de treball d'acord amb la puntuació obtinguda.  
  
Dotzena. Òrgan tècnic de selecció  
12.1. L'òrgan tècnic de selecció de la convocatòria ha d'estar compost per: president o presidenta, secretari o secretària i tres vocals, i s'ha de designar el mateix nombre de suplents. En la composició s'ha de tindre en compte el que s'estableix en l'article 60 del text refós de la Llei de l'Estatut bàsic de l'empleat públic, i s'ha de garantir la paritat entre dones i homes.  
12.2. La relació nominal de les persones que integren l'òrgan tècnic de selecció s'ha de publicar amb una antelació mínima d'un mes a la data de començament de la prova, mitjançant una resolució que s'ha de publicar al TAO-UJI, Convocatòries PAS, quan hagen sigut publicades les llistes provisionals de persones admeses i excloses.  
12.3. L'òrgan tècnic de selecció pot sol·licitar la designació de personal col·laborador, ajudant i assessor especialista que estime oportú per a la realització de la prova.  
12.4. Corresponen a l'òrgan tècnic de selecció les funcions relatives a la determinació concreta del contingut de la prova i a la qualificació de les persones admeses, així com, en general, l'adopció de les mesures que siguen necessàries per al correcte desenvolupament de les proves selectives.  
12.5. Les persones integrants de l'òrgan tècnic de selecció, així com el personal assessor, han d'abstindre's i poden ser recusades per les persones interessades quan concórreguen en elles circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, han d'abstindre's les persones integrants de l'òrgan tècnic de selecció que hagen fet tasques de preparació d'aspirants en els cinc anys anteriors a la publicació d'aquesta convocatòria.  
12.6. A l'efecte de comunicacions i de qualsevol altra incidència, l'òrgan tècnic de selecció té la seu en el Servei de Recursos Humans de la Universitat Jaume I.  
12.7. L'òrgan tècnic de selecció, a l'efecte de gratificacions i indemnitzacions, s'ha de regir pel que es disposa en el Decret 95/2014, de 13 de juny, del Consell, pel qual es modifica el Decret 24/1997, d'11 de febrer i el Decret 175/2006, de 24 de novembre, i segons el qual es preveu en el Decret 7/2023, de 27 de gener, del Consell, pel qual es modifica l'annex del Decret 24/1997, d'11 de febrer, sobre indemnitzacions per raó de servei i gratificacions per serveis extraordinaris.  
12.8. El funcionament de l'òrgan tècnic de selecció s'ha d'adaptar al que estableix la Llei 40/2015, d'1 d'octubre, de règim jurídic del sector públic, i la resta de normativa vigent.  
12.9. Per al desenvolupament d'aquestes proves selectives, l'òrgan tècnic de selecció s'ha d'ajustar a les instruccions aprovades per la Gerència, publicades en el portal de transparència de la Universitat Jaume I, que es poden consultar en el següent enllaç:  
  
https://ujiapps.uji.es/ade/rest/storage/cytmxzedssulvgmesdciyvwwwlevkhea  
  
Tretzena. Recursos  
13.1. La present convocatòria, les seues bases i els actes administratius que siguen dictats en el desenvolupament, excepte les actuacions de l'òrgan tècnic de selecció, posen fi a la via administrativa, i poden ser impugnats per les persones interessades mitjançant la interposició d'un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació. Així mateix, amb caràcter potestatiu, es pot interposar un recurs de reposició, en el termini d'un mes comptador des de l'endemà de la seua publicació, davant el mateix òrgan que ha dictat l'acte contra el qual es recorre,. Tot això de conformitat amb el que s'estableix en els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre recurs que estimen procedent.  
13.2. Contra les resolucions i actes de tràmit de l'òrgan tècnic de selecció, si les persones integrants decideixen directament o indirectament el fons de l'assumpte, determinen la impossibilitat de continuar el procediment, produeixen indefensió o perjudici irreparable a drets i interessos legítims, es pot interposar un recurs d'alçada previst en la Llei 39/2015, d'1 d'octubre, del procediment administratiu comú de les administracions públiques.  
  
 Castelló de la Plana, 6 de juliol de 2023.- La rectora: Eva Alcón Soler.  
  
Annex I  
Temari  
  
1. Els actes de l'Administració: actes sotmesos al dret públic i actes sotmesos al dret privat. L'acte administratiu: concepte, elements i classes. Requisits.  
2. L'eficàcia dels actes administratius. La seua executivitat. L'execució forçosa. La revisió dels actes en via administrativa.  
3. El procediment administratiu. La posició del ciutadà en el procediment: capacitat d'obrar. Interessat: concepte, identificació i signatura. Drets i deures del ciutadà i de l'interessat, amb especial referència a l'ús de mitjans electrònics.  
4. El procediment administratiu comú: normes generals de l'actuació de l'Administració en el procediment, amb especial referència a l'actuació per mitjans electrònics. Termes i terminis. Fases del procediment administratiu comú.  
5. Els recursos administratius. El procediment sancionador. El procediment d'exigència de responsabilitat patrimonial a les administracions públiques.  
6. La jurisdicció contenciosa administrativa. Extensió. Òrgans. Les parts. Els actes impugnables. Línies generals del procés. La sentència i la seua execució.  
7. Els contractes del sector públic (I). Disposicions generals. Actuacions administratives. Procediments d'adjudicació. Perfecció, formalització i extinció dels contractes.  
8. Els contractes del sector públic (II). Tipologia dels contractes en la normativa contractual del sector públic. Característiques generals.  
9. Els convenis. Els encàrrecs de gestió o encàrrecs a mitjans propis personificats. Límits en la seua utilització. La col·laboració pública i privada en la prestació dels serveis públics: les concessions.  
10. Llei 38/2003, de 17 de novembre, general de subvencions. Principis generals. Procediment i gestió de les subvencions. Les bases reguladores i la convocatòria. La concessió. La justificació. El reintegrament.  
11. Règim jurídic de l'accés electrònic dels ciutadans als serveis públics. Règim jurídic de l'administració electrònica. La signatura electrònica. Certificats electrònics. Protecció de dades en l'àmbit de les administracions públiques. Principis. Drets de les persones.  
  
12. Llei 19/2013, de 9 de desembre, de transparència, accés a la informació pública i bon govern. Llei 2/2015, de 2 d'abril, de la Generalitat Valenciana, de transparència, bon govern i participació ciutadana de la Comunitat Valenciana. Publicitat Activa. El dret d'accés a la informació pública.  
13. La planificació de recursos humans en les administracions públiques. Instruments de racionalització: l'oferta d'ocupació pública i les relacions de llocs de treball. Accés a l'ocupació pública. Extinció de la relació de servei. Implicacions pressupostàries de la gestió de recursos humans.  
14. El personal d'administració i serveis de la Universitat Jaume I (I). Drets i deures. Incompatibilitats. Règim disciplinari. Delictes relacionats amb l'exercici de funcions públiques.  
15. El personal d'administració i serveis de la Universitat Jaume I (II). Provisió de llocs de treball i mobilitat. Promoció professional i tipus de carrera administrativa. Situacions administratives.  
16. Drets individuals exercits col·lectivament: el seu tractament en l'Estatut bàsic de l'empleat públic. Representació dels empleats públics: principis generals i òrgans de representació. La negociació col·lectiva: taules de negociació i matèries objecte de negociació. Especial referència als òrgans de representació i negociació a la Universitat Jaume I. La taula negociadora de la Universitat Jaume I.  
  
17. El personal docent i investigador. Règim jurídic. Classes de professorat universitari: cossos docents, modalitats contractuals. El professorat de ciències de la salut. Selecció del professorat. Drets i deures.  
  
18. La investigació en la universitat: contingut de la Llei orgànica del sistema universitari i dels Estatuts de la Universitat Jaume I en matèria d'investigació. El personal vinculat a la investigació: personal investigador i personal tècnic de suport. Modalitats contractuals en la Llei 14/2011, d'1 de juny, de la ciència, la tecnologia i la innovació.  
  
19. La Llei de prevenció de riscos laborals i la seua aplicació en les administracions públiques: conceptes bàsics i disciplines que la integren. Drets i obligacions. Sistemes de prevenció. Legislació i polítiques d'integració del personal amb discapacitat.  
20. El sistema espanyol de Seguretat Social: característiques. Principis informadors. Règim general i règims especials. Afiliació i cotització. L'acció protectora: contingències i prestacions. Règim especial de classes passives i mutualisme administratiu.  
21. El pressupost de la Universitat Jaume I: concepte, contingut i regulació jurídica. L'estructura pressupostària. El cicle pressupostari. El pressupost de despeses. El procediment general d'execució del pressupost de despeses. L'ordenació de la despesa i l'ordenació del pagament.  
  
22. El pressupost d'ingressos de la Universitat Jaume I. El procediment d'execució d'ingressos. Fases comptables. Especial referència als ingressos per transferències i subvencions. La transferència corrent de la Generalitat Valenciana.  
23. El control de l'activitat econòmica i financera del sector públic. Control intern i extern en l'Estat, la Comunitat Valenciana i la Universitat Jaume I. Control de legalitat, financer i d'economia, eficàcia i eficiència.  
24. Drets i deures dels estudiants en la Llei orgànica d'universitats i en els Estatuts de la Universitat Jaume I. L'accés i el procediment d'admissió a la universitat. Les beques i ajudes a l'estudi. Els programes de mobilitat dels estudiants.  
25. Ordenació dels ensenyaments universitaris oficials. Els títols oficials. L'estructura dels estudis universitaris. El crèdit europeu. La transferència i el reconeixement de crèdits. Expedició de títols universitaris oficials. El suplement europeu al títol.  
26. Normativa que regula els ensenyaments oficials de doctorat.  
27. L'Escola de Doctorat de l'UJI.  
28. Els Estatuts de la Universitat Jaume I: naturalesa i fins. Contingut, estructura i reforma dels Estatuts. Òrgans de Govern col·legiats i unipersonals. Creació, modificació i supressió de centres universitaris.  
  
29. La Llei de consells socials de les universitats públiques valencianes. El Consell Social de la Universitat Jaume I.  
  
  
NOTA: la normativa legal que empara el contingut d'aquests temes serà la que es trobe en vigor en el moment de la publicació d'aquesta convocatòria en el Diari Oficial de la Generalitat Valenciana.  
  
  
ANNEX II  
  
A la fase de concurs només poden optar les persones aspirants que hagen superat la fase d'oposició.  
S'han de valorar els mèrits aportats per les persones aspirants d'acord amb el barem que s'assenyala a continuació. Aquests mèrits han d'haver sigut obtinguts o computats fins a la data de finalització del termini de presentació de sol·licituds establit en la base 7.3. d'aquesta convocatòria.  
La puntuació obtinguda en la fase de concurs s'ha de sumar a l'obtinguda en la fase d'oposició per a elaborar l'ordre definitiu de les persones aspirants aprovades.  
Els mèrits que es valoren són els següents:  
a) Experiència (màxim 25 punts): es valora fins a un màxim de 25 punts el treball desenvolupat en qualsevol administració pública, en cossos o escales iguals o diferents a la de les activitats funcionals de les places convocades, amb qualsevol tipus de relació jurídica (administrativa o laboral), a raó de:  
• 0,235 punts per mes complet de serveis prestats en l'escala mitjana d'administració, del sector d'administració general, de la Universitat Jaume I o en les escales equivalents de les universitats públiques.  
  
• 0,195 punts per mes complet de serveis prestats en cossos o escales anàlogues a l'escala mitjana d'administració, en administracions públiques diferents a les universitats públiques.  
• 0,115 punts per mes complet de serveis prestats en escales diferents a la convocada, a la Universitat Jaume I, en altres universitats públiques o en altres administracions públiques.  
b) Carrera professional horitzontal (màxim 11 punts): es puntuen els períodes avaluats satisfactòriament segons l'enquadrament en el grau de desenvolupament professional (GDP) del grup A, subgrup A2, o la seua equivalència a aquest grup si el GDP correspon al subgrup A1, a raó de:  
b.1) GDP 0. Fins a 5 anys: màxim 2,75 punts, o la part proporcional per cada mes complet.  
b.2) GDP I. De 5 a 10 anys: màxim 2,75 punts, o la part proporcional per cada mes complet.  
b.3) GDP II. De 10 a 16 anys: màxim 2,75 punts, o la part proporcional per cada mes complet.  
b.4) GDP III. De 16 a 22 anys: màxim 2,75 punts, o la part proporcional per cada mes complet.  
c) Altres mèrits (màxim 4 punts):  
c.1) Titulació acadèmica (màxim 2 punts). Es valoren les titulacions acadèmiques acreditades que siguen superiors a les que s'exigeixen per a accedir a aquestes proves selectives, d'acord amb la següent escala:  
  
Doctorat: 2 punts  
Màster oficial: 1 punt  
c.2) Coneixement de valencià, grau superior, nivell C2: 1 punt.  
c.3) Idiomes comunitaris (màxim 1 punt). Es valoren els nivells de coneixement dels següents idiomes comunitaris: anglès, francès, italià i alemany, d'acord amb la següent escala:  
Nivell A1 0,1 punts  
Nivell A2 0,2 punts  
Nivell B1 0,3 punts  
Nivell B2 0,4 punts  
Nivell C1 0,5 punts  
Nivell C2 1 punt